مهدي و شيماء الجزء الثالث محتوى القصة غادي راجع من ليلة تانية ليا فلخدمة كانت شتا وهو يوصلني ساط مولشي عندو حدييدة ولد ناس بقينا داوين طريق كامل على كورة لقراية وداكشي خونا عزيز عليه يبقى يعاود على حياتو دخلت لدار لقيتهم ناعسين يلاه بدلت حوايجي وقصيت باش ننعس كل نهار وحلاوتو تاني وبلاناتو تنقاد حجاباتي وداكشي لي غندخل معايا وأنحفظ من لول ديال لعام أه ختنى بقات مرة مرة كتدير شي بلان باش ندوي معاها ديما كتبرك حدايا فطوبيس ولا فلقسم مبقيتش تنشوف داك مول رونج موصلها حتى أنا كنتبعصص عليهم مرة مرة بشي حطة ولا سيد لي خدام معاه تيوصلني ليسي من لخدمة هاد سيد عاشر ديال بصح حتى بنادم لي خدام معاه عاشرتهم دوك سوايع ديال لخدمة تيدوزو غير ضحك وتطلاع أول مرة غادي ندوي مع ختنى من بعد داك لبلان لي دارتلي فلقسم لاعبين رياضة كالعادة كورة عيت وأنا نبرك فوق واحد لكراسي بركات حدايا قالتلي سلام وعليكم سلام قالتلي مهدي ياك بقات كتدي وتجيب معايا فلهضرة سمحلي على داكشي لي درت داك نهار فلقسم راه باليا عادي نبدل لبلاصة ومفكرتش غادي تنويها فشكل ولا تقلق.. قلت ليها لبلان لي وقعلي بسباب داكشي لي دارتو داك نهار قالتلي واش مرجعش قلبتو خليتها باركة وتحركت لسوايع معرفتش مالها مرة تقمعك مرة تبدا هي تدوي معاك حال وعقل تمالنا حنا غير محطوطين لوقتما بغاونا لواحد هو لي يدير لعز لراسو شويا.. لمدرسة لي تزيد فيها سوايع فشكاال تاني تيقراو معايا غير بنادم مكلمن داك نوع لي تيدوي غير ب عافاك.. شوف شوف.. حشوما علييك.. ومواضيعهم كلها كتمحور على لقراية تيفهمو بعضياتهم أنا بعيييد عليهم فاش تنكونو نتسناو داك لأستاذ لي تيدوز لينا سوايع تنخليهم داوين تنجبد تيلي نشوف شي series ولا شي أنيم حتى تيدخل خونا وتنجمع تنبغي نسمعو شنو تيقول خاسر صرف ديال بصح باش ندخل نفهم وبصح شحال من لعبة درتها فدماغي من عندو.. حتى سالات دورة لولا ضارب 16,75 على بات بات مهم لواليد متيقش كان غيبدا يدمع لخوادري ديك لمدة ديال 3 شهر مسمعنا عليه فيها والو حتى لبوليس مقدو يعرفو عليه والو بحالا نيسنا صافي مبقيناش تندويو عليه فدار بدات دورة تانية خاص تشوفو لواليد كيفاش ولا كيتعامل معايا بحال شي عشيرو وفاش تيكون مسالي تيوصلني هو لليسي ختنى ولات ديما كتوقف معايا بالأخص فاش تنمشيو فنفس طوبيس وبحال هيتي ديال لمزيكا بشويا بشويا نسيت بلي تقريبا هيا سباب حتى مشى لخوادري بغيت نعرفو غير شنو دار وفين مشى حتى إلا كان مات بعدا نترحمو عليه مكانش خاصني نضربو داك نهار.. واحد نهار غادي فصباح فطوبيس ختنى مطلعاتش منين موالفا قلت راه يمكن مغاديش تجي ليوم وقفت قدام ليسي وهو يوقف عليا سيد لي خدام عندو مفهمت والو قاليا راه كان دايز من هنا وقال يدوز عندي قاليا بلي باغيني نقاد شي سلعة فلمحل ونحسبها هو مغيكونش مدلي واحد لورقة فيها شنو غيوصل ومشى غير تحرك هو وقف ساط مول رونج وهيا تنزل منها ختنى وااع حسيت بالخيانة وخا معارفش شنو تيجيها ومبيني وبينها والو.. غير نزلات وهيا تقصدني وقفات معايا خونا جاب دورة و وقف حدانا تاني قاليها أجي ومشات عندو تاني منعرف شنو قاليها وهيا تدخل نيشان لليسي طلع وهبط فيا بواحد لقطة مقااود قلت مع راسي غيكون خوها واقيلا خليه.. دخلت لقسم لقيتها باركا حدايا لقدام وأنا نرجع لور رجعات حدايا وأنا نغيرها لقدام تاني بحال لمش ولفار بنادم تيقرى معانا مفهم والو وايلي مالنا حنى ماشي رجال خرجت مع ل10 غادي خارج خاصني نمشي نيشان للخدمة وهيا تشدني من يدي مفهمت والو _قالت ليا مهدي أنا مخطوبة _وأنا مالي _وصافي نتا عارف وأنا عارفة بلي تنعجبك معرفتش علاش قالت ليا هاد أنا مخطوبة ولاش لاصقاني فطالعة ونازلا ملي مخطوبة خليتها ومشيت للخدمة لقيت داك لكاميون واقف كيتسنى سلمت عليه قلت ليه بلي خونا مشغول و وريتو لورقة قاليا واخا بداو تيدخلو داكشي حسبتو ومشى بقيت تنقاد فيهم حتال لعشيا دخل مول لمحل وهو يجي عندي حسبنا داكشي تاني قاليا صافي غير سير باراكة عليك غادي خارج وهو يقوليا مهدي مهدي سمع غنمشي لفرانسا سيمانة جايا ولبنت لي عند لاكيص غتمشي معايا بغيتك نتا تكلف بيها غير حتى نرجعو.. قلت ليه وخا إلا كانت غير شي سيمانة ولا زوج هانية قبل لإمتحانات قاليا أه غنرجعو بزربا سيمانة بالحساب غادي خارج وهيا تشدني ختنى وراتني شنو خدمتها.. رجعت لدار باش حليت تيليفون تنلقا ختنى من لمدرسة مصيفطالي مساج c meriem معنديش نمرتها قلت ليها شنو حرفية نيشان ومن بعد مفهمتكش والله مرة تقمعي بنادم مرة تبقاي لاصقاه فطالعة ونازلا ونتي مخطوبة كيفاش قديتك قالت ليا مهدي راه كتعجبني ولد ضريف وتقريبا فوطوكوبي ديالي.. ومن بعد راك دويتي قبيلا نتي مخطوبة ولكن إلا كنت تتحس بشي حاجة من جهتي غندير معاك لمستحيل ونتا.. وأنا.. ملي ختنى بقات كتقوليا ديك لهضرة ديال لحب وكتمدح فيا أول مرة فحياتي دبت أنا وليت زبدة قلت ليها غدا وندويو لغد ليه تلاقينا نفس لهضرة كنت عارف راسي زوين غير ضايع أصلا كلشي على لأخلاق مدخلناش بزوج داك صباح غادي نحطبها غياب هاد شهر ولكن من بعد أنجمع راسي داوي أنا وختنى لهضرة لحلوة لي معنديش معاها أنا لواليدة ومعمري قلت ليها تنبغيك بقا غير هيا ولكن غادي معاها فلخط كتعجبني حتى نتي.. بدات داويا ليا على ساط مول رونج لي خاطبها وبلي ولد خالتها ختنى هيا لي عند مها باها مات فاش كانت صغيرة..كملنا ديك سيمانة غير تسركيل سيد مشا لفرانسا مع ختنى وأنا لي كان خاصني نقابل لاكيص وبحالا مخليني مقابل كلشي لي تيبغي يدخل ولا يخرج تيقولها ليا فليل داوي مع ختنى فمساجات وهيا عارفاني خدام وفاش وبلي مقاااودة عليا.. فليل بقيت حتال شي 4 دليل قتلني نعاس لفلوس معرفتش شنو ندير ليها لمجر عامر وكاميرا عند راسي غنهز شي حاجة غادي نخرج على خدمتي وسيد داير فيا تقة وخا ماشي بزااف باش عرفني عطاني سوارتو كاع لي خدامين معاه مفاهمين والو علاش مشا هكذا وعلاش دا معاه ديك لبنت... يتبع التنقل بين الأجزاء معظم التعليقات تم إخفاءها بواسطة الفيسبوك نحاول بكل الوسائل المتاحة إستعادتها في أقرب وقت ممكن.